               EUROPOS KOMISIJA
            Briuselis, 2018 06 15
            COM(2018) 477 final
            2018/0255(NLE)
            Pasiūlymas
            TARYBOS SPRENDIMAS
            dėl valstybių narių Europos plėtros fondui mokėtinų finansinių įnašų, įskaitant 2018 m. antrąją įnašo dalį

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Šis pasiūlymas susijęs su Tarybos sprendimo dėl valstybių narių Europos plėtros fondui (EPF) 2018 m. mokėtinos antrosios finansinių įnašų dalies projektu.

                  11-ojo EPF ir kitų EPF (t. y. 8-ojo, 9-ojo ir 10-ojo EPF) vis dar naudojamos lėšos valdomos remiantis šiuo taisyklių rinkiniu, kurį sudaro:

                  dabartinis Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) su paskutiniais pakeitimais
                     1
                  ,

                  Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                     2
                   (toliau – Vidaus susitarimas dėl 11-ojo EPF),

                  Tarybos reglamentas (ES) 2015/323 dėl 11-ajam Europos plėtros fondui taikomo finansinio reglamento
                     3
                   (toliau – 11-ajam EPF taikomas finansinis reglamentas).

                  Į pirmiau minėtus dokumentus įtraukti valstybių narių daugiamečiai įsipareigojimai finansiškai remti EPF iždą. 11-ajam EPF taikomame finansiniame reglamente nustatyta, kad valstybės narės reguliariai moka įnašus į EPF iždą pagal iš anksto nustatytus finansinius įsipareigojimus. Reguliarus įnašų mokėjimas nustatomas techniniais Tarybos sprendimais, kurie atspindi anksčiau priimtų finansinių įsipareigojimų įgyvendinimą.

                  Todėl kai kurios aiškinamojo memorandumo antraštės nėra taikomos tokiems kaip šis reguliariems kvietimams sumokėti įnašus.

               2.TEISINIAI ASPEKTAI

               •Teisinis pagrindas

                  Vidaus susitarimo dėl 11-ojo EPF 7 straipsnyje numatyta sprendimų dėl valstybių narių įnašų EPF finansuoti priėmimo tvarka.

                  Pagal 11-ajam EPF taikomo finansinio reglamento 21 straipsnio 3 dalį Komisija iki birželio 15 d. pateikia pasiūlymą, kuriame nurodoma valstybių narių antrosios įnašo dalies suma. Sprendimą dėl šio pasiūlymo Taryba turi priimti ne vėliau kaip per 21 kalendorinę dieną nuo tos dienos, kai pateiktas pasiūlymas.

                  11-ajam EPF taikomo finansinio reglamento 21 straipsnio 4 dalyje nustatytos su Komisijos pasiūlymo turiniu susijusios taisyklės.

               •Kiti teisiniai aspektai

                  Pagal 11-ajam EPF taikomo finansinio reglamento 21 straipsnio 7 dalį atskirai nurodoma Europos Komisijos valdoma suma ir Europos investicijų banko (EIB) valdoma suma.

                  Pagal 11-ajam EPF taikomo finansinio reglamento 52 straipsnį EIB atsiuntė Komisijai atnaujintas jos valdomų priemonių įsipareigojimų ir mokėjimų sąmatas.

                  11-ajam EPF taikomo finansinio reglamento 22 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos ankstesniems EPF skirtos sumos. Todėl pagal šį pasiūlymą reikalavimai sumokėti įnašus susiję su 10-ajam EPF nustatytomis EIB valdomomis sumomis ir 11-ajam EPF nustatytomis Europos Komisijos valdomomis sumomis.

                  11-ajam EPF taikomo finansinio reglamento 23 straipsnio 1 dalyje nustatyta, kad valstybei narei nesumokėjus mokėtinos įnašo dalies iki nustatyto termino, jos bus pareikalauta sumokėti nesumokėtos sumos palūkanas. Nesumokėtos sumos palūkanos mokamos tame straipsnyje nustatyta tvarka.

               3.POVEIKIS BIUDŽETUI

                  Poveikio biudžetui nėra.

               2018/0255 (NLE)

               Pasiūlymas

               TARYBOS SPRENDIMAS

               dėl valstybių narių Europos plėtros fondui mokėtinų finansinių įnašų, įskaitant 2018 m. antrąją įnašo dalį

               EUROPOS SĄJUNGOS TARYBA,

               atsižvelgdama į Europos Sąjungos sutartį ir Sutartį dėl Europos Sąjungos veikimo,

               atsižvelgdama į Taryboje posėdžiavusių Europos Sąjungos valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                  4
                (toliau – Vidaus susitarimas), ypač į jo 7 straipsnį,

               atsižvelgdama į 2015 m. kovo 2 d. Tarybos reglamentą (ES) 2015/323 dėl 11-ajam Europos plėtros fondui taikomo finansinio reglamento
                  5
                (toliau – 11-ajam EPF taikomas finansinis reglamentas), ypač į jo 21 straipsnio 3 ir 4 dalis,

               atsižvelgdama į Europos Komisijos pasiūlymą,

               kadangi:

               (1)pagal 11-ajam EPF taikomo finansinio reglamento 21–24 straipsniuose nustatytą tvarką ne vėliau kaip 2018 m. birželio 15 d. Europos Komisija turi pateikti pasiūlymą, kuriame nurodoma a) antrosios 2018 m. įnašo dalies suma ir b) patikslinta metinė 2018 m. įnašo suma, jei suma neatitinka realių poreikių;

               (2)pagal 11-ajam EPF taikomo finansinio reglamento 52 straipsnį 2018 m. balandžio 15 d. Europos investicijų bankas pateikė Europos Komisijai atnaujintas jo valdomų priemonių įsipareigojimų ir mokėjimų sąmatas;

               (3)11-ajam EPF taikomo finansinio reglamento 22 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl lėšos pagal 10-ąjį EPF turėtų būti skirtos EIB, o lėšos pagal 11-ąjį EPF – Europos Komisijai;

               (4)remdamasi Komisijos pasiūlymu 2017 m. lapkričio 20 d. Taryba priėmė Sprendimą (ES) 2017/2171
                  6
               , kuriuo nustatė, kad valstybių narių Europos Komisijai ir Europos investicijų bankui mokėtinos 2018 m. EPF metinės įnašo sumos viršutinė riba yra atitinkamai 4 550 000 000 EUR ir 250 000 000 EUR,

               PRIĖMĖ ŠĮ SPRENDIMĄ:

               1 straipsnis

               Kiekvienos valstybės narės Europos Komisijai ir Europos investicijų bankui mokėtinos Europos plėtros fondo 2018 m. antrosios įnašų dalys nustatytos šio sprendimo priede pateiktoje lentelėje.

               2 straipsnis

               Peržiūrėta valstybių narių 2018 m. EPF įnašų metinė suma yra 4 500 000 000 EUR. 4 250 000 000 EUR skiriama Komisijai ir 250 000 000 EUR – EIB.

               3 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną.

               4 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        OL L 317, 2000 12 15, p. 3.

                     (2)

                        OL L 210, 2013 8 6, p. 1.

                     (3)

                        OL L 58, 2015 3 3, p. 17–38.

                     (4)

                        OL L 210, 2013 8 6, p. 1.

                     (5)

                        OL L 58, 2015 3 3, p. 17–38.

                     (6)

                        OL L 306, 2017 11 22, p. 21–23.

    ---documentbreak---

               EUROPOS KOMISIJA
            Briuselis,2018 06 15
            COM(2018) 477 final
            PRIEDAS
            prie Pasiūlymo dėl
            TARYBOS SPRENDIMO
            dėl valstybių narių Europos plėtros fondui mokėtinų finansinių įnašų, įskaitant 2018 m. antrąją įnašo dalį

               PRIEDAS

                        VALSTYBĖ NARĖ

                        10-asis EPF %

                        11-asis EPF %

                        Antroji 2018 m. įnašo dalis (EUR)

                        Iš viso

                        Komisija

                        EIB

                        11-asis EPF

                        10-asis EPF

                        BELGIJA

                        3,53

                        3,24927

                        42 240 510,00

                        3 530 000,00

                        45 770 510,00

                        BULGARIJA

                        0,14

                        0,21853

                        2 840 890,00

                        140 000,00

                        2 980 890,00

                        ČEKIJA

                        0,51

                        0,79745

                        10 366 850,00

                        510 000,00

                        10 876 850,00

                        DANIJA

                        2,00

                        1,98045

                        25 745 850,00

                        2 000 000,00

                        27 745 850,00

                        VOKIETIJA

                        20,50

                        20,57980

                        267 537 400,00

                        20 500 000,00

                        288 037 400,00

                        ESTIJA

                        0,05

                        0,08635

                        1 122 550,00

                        50 000,00

                        1 172 550,00

                        AIRIJA

                        0,91

                        0,94006

                        12 220 780,00

                        910 000,00

                        13 130 780,00

                        GRAIKIJA

                        1,47

                        1,50735

                        19 595 550,00

                        1 470 000,00

                        21 065 550,00

                        ISPANIJA

                        7,85

                        7,93248

                        103 122 240,00

                        7 850 000,00

                        110 972 240,00

                        PRANCŪZIJA

                        19,55

                        17,81269

                        231 564 970,00

                        19 550 000,00

                        251 114 970,00

                        KROATIJA

                        0,00

                        0,22518

                        2 927 340,00

                        0,00

                        2 927 340,00

                        ITALIJA

                        12,86

                        12,53009

                        162 891 170,00

                        12 860 000,00

                        175 751 170,00

                        KIPRAS

                        0,09

                        0,11162

                        1 451 060,00

                        90 000,00

                        1 541 060,00

                        LATVIJA

                        0,07

                        0,11612

                        1 509 560,00

                        70 000,00

                        1 579 560,00

                        LIETUVA

                        0,12

                        0,18077

                        2 350 010,00

                        120 000,00

                        2 470 010,00

                        LIUKSEMBURGAS

                        0,27

                        0,25509

                        3 316 170,00

                        270 000,00

                        3 586 170,00

                        VENGRIJA

                        0,55

                        0,61456

                        7 989 280,00

                        550 000,00

                        8 539 280,00

                        MALTA

                        0,03

                        0,03801

                        494 130,00

                        30 000,00

                        524 130,00

                        NYDERLANDAI

                        4,85

                        4,77678

                        62 098 140,00

                        4 850 000,00

                        66 948 140,00

                        AUSTRIJA

                        2,41

                        2,39757

                        31 168 410,00

                        2 410 000,00

                        33 578 410,00

                        LENKIJA

                        1,30

                        2,00734

                        26 095 420,00

                        1 300 000,00

                        27 395 420,00

                        PORTUGALIJA

                        1,15

                        1,19679

                        15 558 270,00

                        1 150 000,00

                        16 708 270,00

                        RUMUNIJA

                        0,37

                        0,71815

                        9 335 950,00

                        370 000,00

                        9 705 950,00

                        SLOVĖNIJA

                        0,18

                        0,22452

                        2 918 760,00

                        180 000,00

                        3 098 760,00

                        SLOVAKIJA

                        0,21

                        0,37616

                        4 890 080,00

                        210 000,00

                        5 100 080,00

                        SUOMIJA

                        1,47

                        1,50909

                        19 618 170,00

                        1 470 000,00

                        21 088 170,00

                        ŠVEDIJA

                        2,74

                        2,93911

                        38 208 430,00

                        2 740 000,00

                        40 948 430 00

                        JUNGTINĖ KARALYSTĖ

                        14,82

                        14,67862

                        190 822 060,00

                        14 820 000,00

                        205 642 060,00

                        IŠ VISO ES-28

                        100,00

                        100,00

                        1 300 000 000,00

                        100 000 000,00

                        1 400 000 000,00


               EUROPOS KOMISIJA
            Briuselis, 2018 08 02
            COM(2018) 565 final
            2018/0297(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Susitarimo dėl oficialiai remiamų eksporto kreditų dalyvių susitikime

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Sąjungos vardu pagal Susitarimą dėl oficialiai remiamų eksporto kreditų rengiamame dalyvių susitikime (toliau – dalyvių susitikimas), dėl numatomo priimti sprendimo dėl Turkijos prašymo tapti Ekonominio bendradarbiavimo ir plėtros organizacijos (EBPO) Susitarimo dėl oficialiai remiamų eksporto kreditų (toliau – Susitarimas) dalyve.

               2.Pasiūlymo aplinkybės

               2.1.Susitarimas dėl oficialiai remiamų eksporto kreditų

               Susitarimas – tai ES, JAV, Kanados, Japonijos, Korėjos, Norvegijos, Šveicarijos, Australijos ir Naujosios Zelandijos savanoriškas susitarimas, kuriuo siekiama nustatyti tinkamo oficialiai remiamo eksporto kreditų naudojimo sistemą. Praktiškai tai reiškia, kad sudaromos vienodos sąlygos (t. y. konkurencija grindžiama eksportuojamų prekių kaina ir kokybe, o ne taikomomis finansinėmis sąlygomis) ir siekiama panaikinti subsidijas ir prekybos iškraipymus, susijusius su oficialiai remiamo eksporto kreditais. Susitarimas įsigaliojo 1978 m. balandžio mėn., jis yra neribotos trukmės ir, nors jam teikiama EBPO sekretoriato administracinė parama, jis nėra EBPO aktas
                  1
               .

               Susitarimas reguliariai atnaujinamas, kad būtų atsižvelgta į naujus techninius pokyčius ir politikos raidą, turinčius įtakos eksporto kreditams įvairiuose sektoriuose. Europos Parlamento ir Tarybos reglamentu (ES) Nr. 1233/2011
                  2

                  3
                Susitarimas buvo perkeltas į ES teisę ir tapo teisiškai privalomas ES. Atnaujinimai į ES teisę įtraukiami priimant deleguotuosius aktus, kaip nustatyta to reglamento 2 straipsnyje.

               2.2.Susitarimo dėl oficialiai remiamų eksporto kreditų dalyvių susitikimas

               Susitarimo 67 straipsnyje nustatyta, kad „dalyvės reguliariai peržiūri Susitarimo veikimą. Peržiūrėdamos dalyvės nagrinėja, inter alia, pranešimų teikimo tvarką, DDR sistemos įgyvendinimą ir veikimą, sąlygotosios pagalbos taisykles ir teikimo tvarką, suderinimo klausimus, išankstinius įsipareigojimus ir galimybes plėsti Susitarimą taikančių dalyvių sąrašą.“

               Dalyvių susitikime, kuriame sprendimai dėl visų Susitarimo pakeitimų priimami bendru sutarimu, Sąjungai atstovauja Europos Komisija. Sąjungos poziciją, kuri su valstybių narių atstovais yra aptariama Eksporto kreditų darbo grupėje
                  4
               , priima Taryba.

               2.3.Numatomas Susitarimo dėl oficialiai remiamų eksporto kreditų dalyvių susitikimo aktas

               Susitarimo 3 straipsnyje nustatyta, kad „dabartinės dalyvės gali pakviesti kitas EBPO nares ir ne nares tapti Susitarimo dalyvėmis.“ Turkija EBPO nare yra nuo 1961 m. rugpjūčio 2 d.

               2017 m. rugsėjo 20 d. Susitarimo dalyvių susitikimo pirmininkui skirtu raštu Turkija pateikė prašymą tapti Susitarimo dalyve.

               Turkijos prašymas aptartas 2017 m. lapkričio 15 d. dalyvių susitikimo konfidencialiame posėdyje. Sprendimas nebuvo priimtas, nes dalyvės, įskaitant ES, šiuo klausimu nebuvo priėmusios pozicijos.

               2018 m. lapkričio 12 d. savaitę Susitarimo dalyvių susitikime turi būti priimtas sprendimas dėl Turkijos prašymo (toliau – numatomas aktas).

               Numatomas aktas taps privalomas susitariančiosioms šalims pagal Susitarimo 67 straipsnį.

               3.Pozicija, kurios turi būti laikomasi Sąjungos vardu

               Nuo 2006 m. Turkija yra Susitarimo stebėtoja.

               Turkija jau yra įsipareigojusi laikytis ES teisės aktų dėl oficialiai remiamo eksporto kreditų politikos pagal ES ir Turkijos muitų sąjungos susitarimo 12 straipsnį, kuriame nustatyta, kad:

               „Turkija kitų šalių, kurios nėra Bendrijos narės, atžvilgiu taiko nuostatas ir įgyvendinimo priemones, kurios iš esmės yra panašios į Bendrijos prekybos politikos nuostatas ir priemones, išdėstytas šiuose reglamentuose: [...] – Tarybos sprendime 93/112/EEB (Oficialiai remiami eksporto kreditai)
                  5
               “.

               Tarybos sprendimas 93/112/EEB dabar yra pakeistas Reglamentu (ES) Nr. 1233/2011 ir net jei Turkija dar nesuderino savo visų teisės aktų su ES eksporto kreditų teisės aktais (kaip vis dar nurodyta 2016 m. Turkijos ataskaitoje
                  6
               ), leidus Turkijai tapti EBPO susitarimo dalyve padidės spaudimas Turkijai laikytis tų taisyklių. Kadangi taisyklės dėl oficialiai remiamo eksporto kreditų priimamos bendru sutarimu Susitarimo dalyvių susitikime, Turkijai tapus dalyve ji visapusiškai dalyvaus priimant sprendimus.

               Be to, Turkija priklauso 2012 m. įsteigtai Tarptautinei eksporto kreditų darbo grupei, kurios tikslas – derėtis dėl naujų eksporto kreditų taisyklių dalyvaujant besiformuojančios rinkos ekonomikos ne EBPO šalims, aktyviai dalyvauja šios grupės veikloje ir dažnai remia ES poziciją.

               Todėl reikėtų paremti Turkijos prašymą tapti Susitarimo dalyve.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų turinį“
                  7
               .

               4.1.2.Taikymas aptariamuoju atveju

               Aktas, kurį turi priimti dalyvių susitikimas, yra teisinę galią turintis aktas. Numatomas aktas gali stipriai paveikti ES teisės aktų turinį, nes pagal 2011 m. lapkričio 16 d. Europos Parlamento ir Tarybos reglamento (ES) Nr. 1233/2011 dėl tam tikrų gairių taikymo oficialiai remiamiems eksporto kreditams, kuriuo panaikinami Tarybos sprendimai 2001/76/EB ir 2001/77/EB, 2 straipsnį, „iš dalies pakeitus gaires, kaip susitarta Susitarimo dalyvių, Komisija, remdamasi 3 straipsniu, priima deleguotuosius aktus, susijusius su daliniu II priedo pakeitimu“.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Numatomo akto tikslas ir turinys yra susiję su bendra prekybos politika. Todėl siūlomo sprendimo materialinis teisinis pagrindas yra 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               5.Numatomo akto skelbimas

               Dalyvių susitikimo aktu bus iš dalies pakeistas Susitarimas, todėl tikslinga priimtą aktą paskelbti Europos Sąjungos oficialiajame leidinyje.

               2018/0297 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Susitarimo dėl oficialiai remiamų eksporto kreditų dalyvių susitikime

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos Parlamento ir Tarybos reglamentu (ES) Nr. 1233/2011
                  8

                  9
                Susitarimas dėl oficialiai remiamų eksporto kreditų (toliau – Susitarimas) buvo perkeltas į ES teisę ir tapo teisiškai privalomas ES;

               (2)pagal Susitarimo 3 straipsnį Susitarimo dalyvių susitikime gali būti priimtas sprendimas pakviesti kitas EBPO nares tapti Susitarimo dalyvėmis;

               (3)2017 m. rugsėjo 20 d. Turkija pranešė apie ketinimą tapti Susitarimo dalyve;

               (4)2018 m. lapkričio 12 d. savaitę vyksiančioje 140-oje Susitarimo dalyvių susitikimo sesijoje turi būti priimtas sprendimas dėl Turkijos prašymo tapti Susitarimo dalyve;

               (5)tikslinga nustatyti poziciją, kurios turi būti laikomasi Sąjungos vardu Susitarimo dalyvių susitikime, nes numatytas sprendimas pagal Reglamento (ES) Nr. 1233/2011 2 straipsnį gali labai paveikti Sąjungos teisės aktų turinį,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi 140-oje Susitarimo dėl oficialiai remiamų eksporto kreditų dalyvių susitikimo sesijoje, yra paremti Turkijos prašymą tapti Susitarimo dėl oficialiai remiamų eksporto kreditų dalyve.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        Kaip apibrėžta EBPO konvencijos 5 straipsnyje.

                     (2)

                        2011 m. lapkričio 16 d. Europos Parlamento ir Tarybos reglamentas (ES) Nr. 1233/2011 dėl tam tikrų gairių taikymo oficialiai remiamiems eksporto kreditams, kuriuo panaikinami Tarybos sprendimai 2001/76/EB ir 2001/77/EB (OL L 326, 2011 12 8, p. 45).

                     (3)

                        Ankstesnės EBPO susitarimo redakcijos į ES teisę jau perkeltos Tarybos sprendimais.

                     (4)

                        Tarybos sprendimas dėl Politikos koordinavimo kreditų draudimo, kreditų garantijų ir finansinių kreditų klausimais grupės sudarymo (OL 66, 1960 10 27, p. 1339/60).

                     (5)

                        OL L 44, 1993 2 22, p. 1.

                     (6)

                        SWD(2016) 366 final.

                     (7)

                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.

                     (8)

                        2011 m. lapkričio 16 d. Europos Parlamento ir Tarybos reglamentas (ES) Nr. 1233/2011 dėl tam tikrų gairių taikymo oficialiai remiamiems eksporto kreditams, kuriuo panaikinami Tarybos sprendimai 2001/76/EB ir 2001/77/EB (OL L 326, 2011 12 8, p. 45).

                     (9)

                        Ankstesnės EBPO susitarimo redakcijos į ES teisę jau perkeltos Tarybos sprendimais.


               EUROPOS KOMISIJA
            Briuselis, 2018 07 20
            COM(2018) 548 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo pagalNyderlandų paraišką „EGF/2018/001 NL/Finansinių paslaugų veikla“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2018 m. vasario 23 d. Nyderlandai pateikė paraišką „EGF/2018/001 NL/ Finansinių paslaugų veikla“ dėl finansinės EGF paramos atleidus darbuotojus
                  2
                iš darbo ekonomikos sektoriuje, kuris priskiriamas NACE 2 red. 64 skyriui (Finansinių paslaugų veikla, išskyrus draudimą ir pensijų lėšų kaupimą) NUTS 2 lygmens Nyderlandų Fryzijos (NL 12), Drentės (NL 13) ir Overeiselio (NL 21) regionuose.

               3.Įvertinusi šią paraišką Komisija, laikydamasi visų taikytinų EGF reglamento nuostatų, padarė išvadą, kad finansinės EGF paramos suteikimo sąlygos yra įvykdytos.

               PARAIŠKOS SANTRAUKA

                        EGF paraiška

                           EGF/2018/001

                        NL/Finansinių paslaugų veikla

                        Valstybė narė

                        Nyderlandai

                        Susijęs (-ę) regionas (-ai) (NUTS
                           3
                         2 lygmuo)

                        Fryzija (NL 12)

                        Drentė (NL 13)

                        Overeiselis (NL 21)

                        Paraiškos pateikimo data

                        2018 m. vasario 23 d.

                        Paraiškos gavimo patvirtinimo data

                        2018 m. vasario 23 d.

                        Prašymo pateikti papildomos informacijos data

                        2018 m. kovo 9 d.

                        Papildomos informacijos pateikimo terminas

                        2018 m. gegužės 4 d.

                        Vertinimo atlikimo terminas

                        2018 m. liepos 27 d.

                        Intervencijos kriterijus

                        EGF reglamento 4 straipsnio 1 dalies b punktas

                        Susijusių įmonių skaičius

                        20

                        Ekonominės veiklos sektorius (-iai)

                        (NACE 2 red. skyrius)
                           4

                        64 skyrius – Finansinių paslaugų veikla, išskyrus draudimą ir pensijų lėšų kaupimą

                        Ataskaitinis laikotarpis (devynių mėnesių):

                        2017 m. kovo 24 d. – 2017 m. gruodžio 24 d.

                        Bendras reikalavimus atitinkančių paramos gavėjų skaičius

                        1 324

                        Bendras tikslinių paramos gavėjų skaičius

                        450

                        Tikslinių nedirbančių ir nesimokančių jaunuolių (NEET) skaičius:

                        0

                        Individualiems poreikiams pritaikytoms paslaugoms skirtas biudžetas (EUR)

                        1 908 000

                        EGF paramai įgyvendinti skirtas biudžetas (EUR)
                           5

                             79 500

                        Bendras biudžetas (EUR)

                        1 987 500

                        EGF parama (EUR) (60 %)

                        1 192 500

               PARAIŠKOS VERTINIMAS

               Procedūra

               4.Nyderlandai paraišką „

                  EGF/2018/001

               NL/Finansinių paslaugų veikla“ pateikė 2018 m. vasario 23 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Tą pačią dieną Komisija patvirtino gavusi paraišką, o 2018 m. kovo 9 d. Nyderlandų paprašė pateikti papildomos informacijos. Tokia papildoma informacija buvo pateikta per šešias savaites, pratęsus terminą dviem savaitėmis tinkamai pagrįstu Nyderlandų prašymu. 12 savaičių terminas, skaičiuojamas nuo užpildytos paraiškos pateikimo datos, iki kurio Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2018 m. liepos 27 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 1 324 darbuotojais, atleistais iš darbo ekonomikos sektoriuje, kuris priskiriamas NACE 2 red. 64 skyriui (Finansinių paslaugų veikla, išskyrus draudimą ir pensijų lėšų kaupimą). Darbuotojai atleisti NUTS 2 lygio Fryzijos (NL 12), Drentės (NL 13) ir Overeiselio (NL 21) regionuose
                  6
               .

                        Įmonės ir atleistų darbuotojų skaičius per ataskaitinį laikotarpį

                        „Rabobank“

                        981

                        „BNP Paribas“

                        3

                        „ING Bank“

                        149

                        SBOT BV

                        3

                        ABN-AMRO

                        112

                        „KAS Bank NV“

                        2

                        „Volksbank/SNS“

                        29

                        „Pale BV“

                        2

                        „Kredietbank Nederland“

                        11

                        „Royal Bank of Scotland“

                        2

                        „Triodos“

                        6

                        „CEM Finance BV“

                        1

                        „F. Van Lanschot Bankers“

                        5

                        DNB

                        1

                        „Lacent BV“

                        5

                        „KBC Bank“

                        1

                        „Santander“

                        5

                        „Krediet Unie BV“

                        1

                        „Kempen & Co NV“

                        4

                        „UBS Europe SE“

                        1

                        Iš viso įmonių: 20

                        Iš viso atleistų darbuotojų:

                        1 324

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        1 324

               Intervencijos kriterijai

               Nyderlandai pateikė paraišką laikydamiesi EGF reglamento 4 straipsnio 1 dalies b punkte nustatytų intervencijos kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename arba dviejuose gretimuose valstybės narės NUTS 2 lygio regionuose, būtų atleista ne mažiau kaip 500 darbuotojų. NUTS 2 lygmens Overeiselio (NL 21) regione buvo atleista 610 darbuotojų. Šios paraiškos ataskaitinis devynių mėnesių laikotarpis – 2017 m. kovo 24 d. – 2017 m. gruodžio 24 d.

               Atleistų darbuotojų ir darbo veiklą nutraukusių asmenų apskaičiavimas

               6.Visi ataskaitiniu laikotarpiu atleisti 1 324 darbuotojai pradėti skaičiuoti nuo darbdavio individualaus įspėjimo apie darbuotojo atleidimą arba darbo sutarties nutraukimą dienos.

               7.Bendras reikalavimus atitinkančių paramos gavėjų skaičius yra 1 324.

               Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009

               8.Siekdami įrodyti darbuotojų atleidimo sąsają su pasauline finansų ir ekonomikos krize, kaip nurodyta Reglamente (EB) Nr. 546/2009, Nyderlandai teigia, kad pasaulinė finansų ir ekonomikos krizė stipriai paveikė Nyderlandų bankų paslaugas ir jų veiklą
                  7

                  8

                  9
               .

               9.Reaguojant į finansų krizę nustatytos žemos palūkanų normos, griežtesnės reguliavimo sąlygos, didelis hipotekos rinkos ir mažųjų ir vidutinių įmonių (MVĮ) kreditavimo susitraukimas lėmė mažesnį pelningumą, dėl to reikėjo kuo skubiau mažinti išlaidas. 2018 m. Europos Komisija šalies ataskaitoje patvirtino žemų palūkanų normų, skolinimo MVĮ sumažėjimo ir privačių namų ūkių įsiskolinimo Nyderlanduose faktus
                  10
               .

               10.Didelis hipotekų rinkos susitraukimas vyko nuo 2005 m. iki 2015 m.
                  11
               . Nuo 2016 m. padėtis kiek pagerėjo, nors rinkos lygis vis dar gerokai žemesnis už buvusį prieš finansų ir ekonomikos krizę. Metinis naujų hipotekos paskolų augimo lygis šiuo metu beveik lygus nuliui, nors prieš 2008 m. krizę kasmet jis augo 4–5 proc. Dėl naujų veiklos vykdytojų – pensijų fondų ir draudikų – įžengimo į rinką su hipotekomis susijusi bankų padėtis dar labiau suprastėjo.

               11.Per pastaruosius 10 metų mažųjų ir vidutinių įmonių (MVĮ) kreditavimas
                  12
                labai susitraukė ir į 2008 m. lygį negrįžo.

               12.Dėl to bankai sumažino darbuotojų skaičių, visų pirma uždarydami regioninius filialus ir pereidami prie internetinės bankininkystės. 2004–2014 m.
                  13
                neliko pusės filialų, ši tendencija vis dar aktuali. Dauguma atleistų darbuotojų tiesiogiai dirbo su klientais arba vykdė susijusią administracinę veiklą.

               13.Iki šio meto EGF paraiškų dėl finansinių paslaugų veiklos, įšskyrus draudimą ir pensijų lėšų kaupimą, pateikta nebuvo.

               Darbuotojų atleidimą ir darbo veiklos nutraukimą lemiantys įvykiai

               14.Žemos palūkanų normos (nedidelės palūkanos maržos) turėjo tiesioginį neigiamą poveikį bankų pelningumui. Siekiant išsilaikyti rinkoje, pelningumas grąžinamas visų pirma mažinant išlaidas, uždarant regioninius filialus ir automatizuojant paslaugas. Dėl to visuose bankuose dirbančių asmenų skaičius nuolat mažėja.

               15.Nyderlandų bankų sektoriuje atleistų darbuotojų skaičius 2016 m. balandžio mėn. – 2017 m. balandžio mėn. padidėjo 8,6 proc., nors vidutinis skirtinguose sektoriuose atleistų darbuotojų skaičius sumažėjo 12,8 proc.
                  14
                2004 m. „Rabobank“ turėjo 1 434 filialus; 2014 m. jų liko tik 566 (−60 proc.). Tuo pačiu laikotarpiu ABN-AMRO uždarė 427 filialus (−57 %)
                  15
               . 2004–2014 m „Volksbank“ uždarė 14 proc. regioninių filialų. Regioninių filialų skaičius labiausiai sumažėjo Fryzijos, Drentės ir Overeiselio regionuose. ING niekada neturėjo tiek daug regioninių filialų kaip kiti bankai (276), tad neuždarė nė vieno filialo, tačiau sumažino esamų filialų darbuotojų skaičių.

               16.2010–2016 m. bendras keturių minėtų bankų darbuotojų skaičius sumažėjo nuo 158 588 iki 122 556; tai reiškia, kad darbuotojų skaičius sumažėjo 23 proc.
                  16
               .

               17.ABN-AMRO
                  17
               , ING
                  18
                ir „Rabobank“
                  19
                dar planuoja atleisti nemažai darbuotojų. „Volksbank“, kuris pastaraisiais metais nevykdė plataus masto reorganizacijos ar restruktūrizacijos, paskelbė apie planus vykdyti reorganizaciją ir atleisti darbuotojų
                  20
               .

               18.2008–2015 m. asmenų, gaunančių bedarbio pašalpas, skaičius šiame sektoriuje padidėjo daugiau kaip tris kartus
                  21

                  22
               , o 2016 m., asmenų, kurie dėl sektoriuje vykdomos reorganizacijos pateikė paraiškas dėl bedarbio pašalpų, skaičius bankų sektoriuje, palyginti su 2015 m., padidėjo 27,7 proc. Be to, bankų sektorius buvo vienintelis sektorius, kuriame 2016 m. darbo vietų skaičius sumažėjo; visuose kituose sektoriuose naujų paraiškų dėl bedarbio pašalpų pateikta mažiau.

               19.Daugiausia sumažėjo darbuotojų, turinčių žemą arba vidutinį išsilavinimą, pvz., administracinio personalo ir priimamojo darbuotojų. Tokio pobūdžio veiklos perspektyvos darbo rinkoje yra menkos. Bankų sektoriuje moterys paprastai užima žemesnio ar vidutinio lygio pareigas, todėl darbo neturi daugiau moterų (55 proc.) negu vyrų (45 proc.). 45 proc. iš bankų sektoriaus atleistų darbuotų yra 55 metų arba vyresni.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               20.Darbuotojų atleidimas bankų sektoriuje trijuose susijusiose provincijose yra ypač problemiškas
                  23
               . Visuose trijuose regionuose nedarbo lygis už nacionalinį vidurkį didesnis 5,4 proc. Fryzijoje nedarbo lygis yra 10,8 proc.
                  24
               , Drentėje – 7 proc.
                  25
               , o Overeiselyje – 6,3 proc.
                  26
               . Paprastai 66 proc. žmonių naują darbą susirasti galėtų per metus nuo atleidimo. Bankų sektoriuje per metus naują darbą susirado tik 39 proc. žmonių
                  27
               .

               21.Nyderlandų užimtumo draudimo agentūra (UWV) nurodo, kad tikimybė šiems žmonės susirasti kitą darbą tame pačiame sektoriuje yra maža, nes nemanoma, kad užimtumas šiame sektoriuje sugrįš į buvusįjį lygį. Remiantis prognozėmis, 2018 m. užimtumo lygis šiame sektoriuje vėl mažės
                  28
               .

               22.Fryzijoje 16 proc. asmenų, teikiančių paraiškas dėl bedarbio pašalpos, yra dirbę bankų sektoriuje tokius darbus, kurių regione nebereikia, be kita ko, dėl to, kad bankų regioniniai filialai yra uždaromi
                  29
               .

               23.Overeiselyje bankų sektorius užima antrą vietą asmenų, teikiančių paraiškas dėl bedarbio pašalpos, profesinės veiklos sąraše
                  30
               .

               24.Tikėtinas darbuotojų atleidimo poveikis atitinkamose teritorijose yra susijęs su sunkumais iš naujo įsidarbinti tame pačiame sektoriuje. Žmonėms iš šių trijų provincijų bankų sektoriaus UWV pataria apsvarstyti galimybę keisti profesiją, sektorių arba regioną
                  31

                  32
               . Šiuose trijuose nagrinėjamuose regionuose pramonė nėra taip išvystyta ir įvairi, kaip kituose Nyderlandų regionuose, o dauguma įmonių juose yra MVĮ
                  33
               .. Tačiau yra naujų darbo galimybių sveikatos priežiūros, IRT, logistikos, finansų kontrolės ir kituose sektoriuose.

               25.Tarp 1 324 atleistų darbuotojų esama pažeidžiamoms grupėms priklausančių asmenų; kanceliarijos / pardavimo darbuotojai (52 proc. paraiškų), moterys (59 proc.) ir vyresni nei 55 metų asmenys (27 proc.). Pusė atleistų darbuotojų dirbo kvalifikuotą ir (arba) techninio pobūdžio darbą. Todėl svarbu paremti atleistų darbuotojų greitą reintegraciją į darbo rinką, nes jiems patiems susirasti naują darbą bus sunku.

               26.Vidutinis laikotarpis, per kurį mokamos bedarbio pašalpos nedirbantiems bankų darbuotojams, yra gerokai ilgesnis nei kitų sektorių bedarbių atveju. Be to, UWV duomenys rodo, kad bent 12 proc. asmenų, pateikusių paraišką dėl bedarbio pašalpos, anksčiau dirbo finansų sektoriuje
                  34
               .

               Tiksliniai paramos gavėjai ir siūlomi veiksmai

               Tiksliniai paramos gavėjai

               27.Apskaičiuota, kad priemonėmis pasinaudos 450 atleistų darbuotojų. Kiti reikalavimus atitinkantys darbuotojai arba pereina į kitus sektorius, keliasi į kitus regionus, išeina į pensiją, arba dalyvauja nacionalinėse ar vietinėse grąžinimo į darbo rinką programose. Šių darbuotojų pasiskirstymas pagal lytį, pilietybę ir amžiaus grupę:

                        Kategorija

                        Tikslinių paramos gavėjų
                           skaičius*

                        Lytis:

                        Vyrai:

                        183

                        (40,7 proc.)

                        Moterys:

                        267

                        (59,3 proc.)

                        Pilietybė:

                        ES piliečiai:

                        450

                        (100,0 proc.)

                        ne ES piliečiai:

                        0

                        (0 proc.)

                        Amžiaus grupė:

                        15–24 metų:

                        38

                        (8,4 proc.)

                        25–29 metų:

                        50

                        (11,1 proc.)

                        30–54 metų:

                        241

                        (53,6 proc.)

                        55-64 metų:

                        104

                        (23,1 proc.)

                        vyresni nei 64 metų:

                        17

                        (3,8 proc.)

               * Proc. yra suapvalinti.

               Siūlomų veiksmų tinkamumas

               28.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               –Priėmimas. Pagal šią priemonę bus įvertinti dalyvių gebėjimai, potencialas ir darbo perspektyvos. Įvertinus kiekvieną dalyvį jam bus suteiktos konsultacijos.

               –Pagalba ieškant darbo. Pagal šią priemonę iš pradžių bus pasiūlyta sudaryti specialią programą. Ji apims, be kita ko, perkėlimo dokumentų ruošimą, intensyvios darbo paieškos kursus, darbo rinkų organizavimą ir intensyvią darbdavių paiešką.

               –Judumo grupė. Šią priemonę sudaro lanksti darbo ieškančių asmenų ir laikinas darbo vietas siūlančių darbdavių grupė. Bus sukurtos regioninės judumo grupės, kurios specializuosis buvusiųjų bankų sektoriaus darbuotojų srityje. Ši priemonė padės (perkvalifikuotiems) darbuotojams įgyti darbo patirties ir susirasti naujų darbdavių.

               –Verslumo skatinimo mokymas ir ugdomasis vadovavimas. Kai kurie dalyviai gali pasinaudoti savo gebėjimais ir patirtimi, kad galėtų pradėti savo verslą. Pagal šią priemonę jiems bus suteiktos mokymo ir ugdomojo vadovavimo paslaugos, tobulinant įgūdžius, rengiant ilgalaikius verslo planus ir konsultuojant teisėkūros procedūrų klausimais.

               –Mokymas ir perkvalifikavimas. Pagal šią priemonę bus teikiamos mokymo, perkvalifikavimo ir kitos švietimo paslaugos, skirtos mažmeninės prekybos sektoriaus ir naujų profesinių profilių, pavyzdžiui, transporto, IT paslaugų, techninių profesijų ir kitų profilių darbuotojams.

               –Konsultacijos dėl atleistųjų iš darbo įsidarbinimo. Pagal šią priemonę bus teikiamos profesinio orientavimo, konsultacijų darbo klausimais ir profesinio mokymo paslaugos.

               –Verslumo skatinimo išmoka. Pagal šią priemonę dalyviams bus skirta išmoka investicijų išlaidoms padengti su sąlyga, kad jie turės reikiamų gebėjimų ir ilgalaikį verslo planą.

               29.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               30.Nyderlandai pateikė reikiamą informaciją apie veiksmus, kurie atitinkamoms įmonėms privalomi pagal nacionalinės teisės aktus arba kolektyvines sutartis. Jie patvirtino, kad tokie veiksmai negali būti pakeisti EGF finansine parama.

               Biudžeto sąmata

               31.Numatomos bendros išlaidos yra 1 987 500 EUR, iš jų individualiems poreikiams pritaikytoms paslaugoms numatyta 1 908 000 EUR, o parengiamajai, valdymo, informavimo ir viešinimo, kontrolės ir ataskaitų teikimo veiklai – 79 500 EUR.

               32.Bendra iš EGF prašomos finansinės paramos suma yra 1 192 500 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui*
                        (EUR)

                        Numatomos visos išlaidos

                        (EUR)

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Priėmimas (priėmimas)

                        250

                        1 152

                        288 000

                        Pagalba ieškant darbo (Trajectbegeleiding reintegratie)

                        450

                        900

                        405 000

                        Judumo grupė (Mobiliteitspool)

                        175

                        3 200

                        560 000

                        Verslumo skatinimo mokymas ir ugdomasis vadovavimas (Promotie, cursussen en begeleiding ondernemerschap)

                        20

                        2 000

                        40 000

                        Mokymas ir perkvalifikavimas (Scholing en cursussen)

                        75

                        3 500

                        262 500

                        Konsultacijos dėl atleistųjų iš darbo įsidarbinimo (Outplacement begeleiding)

                        35

                        1 500

                        52 500

                        Verslumo skatinimo išmoka (Toelage ondernemerschap)

                        20

                        15 000

                        300 000

                        Tarpinė suma (a)

                        Prie individualių poreikių pritaikytų paslaugų paketo procentinė dalis

                        –

                        1 908 000

                        (100 proc.)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        0

                        0

                        0

                        Tarpinė suma (b)

                        Prie individualių poreikių pritaikytų paslaugų paketo procentinė dalis

                        –

                        0

                        (100 proc.)

                        Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        19 875

                        3. Informavimas ir viešinimas

                        –

                        39 750

                        4. Kontrolė ir ataskaitų teikimas

                        –

                        19 875

                        Tarpinė suma (c)

                        Bendrų išlaidų procentinė dalis

                        –

                        79 500

                        (4 proc.)

                        Visos išlaidos (a + b + c)

                        –

                        1 987 500

                        EGF parama (60 % visų išlaidų)

                        –

                        1 192 500

               * Skaičiai suapvalinti.

               33.Nyderlandai patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos vienam paramos gavėjui neviršys 15 000 EUR.

               Išlaidų tinkamumo finansuoti laikotarpis

               34.Nyderlandai prie individualių poreikių pritaikytas paslaugas tiksliniams paramos gavėjams pradėjo teikti 2018 m. sausio 1 d. Todėl šių veiksmų išlaidos bus laikomos tinkamomis finansuoti EGF lėšomis nuo 2018 m. sausio 1 d. iki 2020 m. vasario 23 d.

               35.Nyderlandai pradėjo patirti su EGF įgyvendinimu susijusių administracinių išlaidų 2017 m. spalio 1 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF finansinės paramos lėšomis nuo 2017 m. spalio 1 d. iki 2020 m. rugpjūčio 23 d.

               Nacionalinių ar Sąjungos fondų finansuojamų veiksmų papildomumas

               36.Nacionalinio išankstinio finansavimo ar bendro finansavimo šaltiniai yra Užimtumo draudimo agentūros (UWV), provincijų, švietimo fondų ir socialinių partnerių lėšos.

               37.Nyderlandai patvirtino, kad pirmiau nurodytos EGF finansuojamos priemonės nebus papildomai remiamos pagal kitas Sąjungos finansines priemones.

               Tvarka, kurios laikantis buvo konsultuotasi su tiksliniais paramos gavėjais ar jų atstovais arba socialiniais partneriais, vietos ir regioninėmis valdžios institucijomis

               38.Nyderlandai nurodė, kad suderintas prie individualių poreikių pritaikytų paslaugų paketas, visų pirma siūlomų paslaugų suderintas paketas, parengtas glaudžiai konsultuojantis su suinteresuotaisiais subjektais ir socialiniais partneriais, pvz., su Nyderlandų bankų asociacija (NVB), Nyderlandų profesinių sąjungų federacija (FNV) ir Nacionaline krikščioniškąja profesinių sąjungų federacija (CNV). Socialiniai partneriai taip pat dalyvaus iniciatyvinio komiteto, kuris bus įsteigtas visoms darbo rinkos priemonėms koordinuoti, veikloje.

               39.Parengiamoji veikla apėmė susitikimus su sektoriaus, Leuvardeno savivaldybės ir trijų provincijų atstovais. Susiję partneriai (socialiniai partneriai, bankų sektoriaus atstovai) kartu su UWV įvertino problemos pobūdį ir mastą. Parengtas planas, kaip padidinti atleistų darbuotojų galimybes gauti kitą darbo vietą.

               Valdymo ir kontrolės sistemos

               40.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Šis aprašas yra identiškas ESF struktūrai. Su šia veikla susijusios išlaidos yra įtrauktos į bendrąsias projekto išlaidas. Nyderlandai pranešė Komisijai, kad administravimu užsiims už politikos įgyvendinimą atsakingas Bendradarbiavimo ir įgyvendinimo departamento skyrius (SZV; Socialinių reikalų ir darbo ministerija).

               41.Finansinę kontrolę, kaip tvirtinančioji institucija, vykdys Nyderlandų įmonių agentūros (RVO) prie Ekonomikos ir klimato politikos ministerijos generalinis direktorius. Nepriklausoma audito įstaiga bus Centrinė vyriausybinė audito tarnyba (Finansų ministerija).

               42.Kalbant apie vidaus kontrolės ir apskaitos sistemas Drentės provincijos vyriausybė audito tikslais privalo saugoti patikrinamus administracinius įrašus.

               Susijusios valstybės narės prisiimti įsipareigojimai

               43.Nyderlandai pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               44.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  35
               , 12 straipsnyje.

               45.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 1 192 500 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               46.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  36
                13 punkte.

               Susiję teisės aktai

               47.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 1 192 500 EUR sumą į atitinkamą biudžeto eilutę.

               48.Kartu su šiuo pasiūlymu dėl sprendimo mobilizuoti EGF lėšas Komisija įgyvendinimo aktu priims sprendimą dėl finansinės paramos, kuris įsigalios tą dieną, kai Europos Parlamentas ir Taryba priims siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo pagal
                  Nyderlandų paraišką „EGF/2018/001 NL/Finansinių paslaugų veikla“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  37
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  38
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, įvykusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF lėšų didžiausia metinė suma neturi viršyti 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  39
                12 straipsnyje;

               (3)2018 m. vasario 23 d. Nyderlandai pateikė paraišką mobilizuoti EGF lėšas dėl darbuotojų, atleistų iš darbo ekonomikos sektoriuje, kuris pagal Europos bendrijos statistinį ekonominės veiklos rūšių klasifikatorių (NACE)
                  40
                priskiriamas NACE 2 red. 64 skyriui (Finansinių paslaugų veikla, išskyrus draudimą ir pensijų lėšų kaupimą), NUTS 2 lygmens Nyderlandų Fryzijos (NL 12), Drentės (NL 13) ir Overeiselio (NL 21) regionuose. Paraiška buvo papildyta papildoma informacija, pateikta pagal Reglamento (ES) Nr. 1309/2013 8 straipsnio 3 dalį. Ta paraiška atitinka EGF finansinei paramai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)todėl iš EGF turėtų būti mobilizuota 1 192 500 EUR suma finansinei paramai pagal Nyderlandų pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2018 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 192 500 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [sprendimo priėmimo data]*.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        OL L 347, 2013 12 20, p. 855.

                     (2)

                        Pagal EGF reglamento 3 straipsnį.

                     (3)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)

                        OL L 393, 2006 12 30, p. 1.

                     (5)

                        Laikantis Reglamento (ES) Nr. 1309/2013 7 straipsnio 4 dalies nuostatų.

                     (6)

                        Fryzija (445), Drentė (269), Overeiselis (610).

                     (7)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (8)

                  https://www.rabobank.com/nl/about-rabobank/results-and-reports/annual-review/2015/organisational-structure/index.html

                     (9)

                  https://www.dnb.nl/en/news/news-and-archive/persberichten-2016/dnb341434.jsp
                  https://www.ecb.europa.eu/press/key/date/2016/html/sp161003.en.html
                  https://www.ecb.europa.eu/press/key/date/2017/html/ecb.sp170510.en.html

                     (10)

                  https://ec.europa.eu/info/sites/info/files/2018-european-semester-country-report-netherland-en.pdf

                     (11)

                        Šaltinis:
                  https://www.dnb.nl/nieuws/nieuwsoverzicht-en-archief/statistisch-nieuws-2017/dnb358895.jsp

                     (12)

                  https://www.dnb.nl/nieuws/nieuwsoverzicht-en-archief/dnbulletin-2014/dnb309784.jsp

                  Nyderlandų bankų federacijos 2016 m. finansinių paslaugų informacijos suvestinė
                  https://www.nvb.nl/media/document/000258_od15799-nvb-factsheet-zakelijke-dienstverlening-2016-04-07-def.pdf
                  .

                     (13)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (14)

                        „Newsflash Labourmarket“, UWV, 2017 m. balandžio mėn.

                     (15)

                  https://fd.nl/frontpage/fd-outlook/1086750/hoe-de-bank-uit-de-buurt-verdwijnt-en-straks-elders-weer-verschijnt

                     (16)

                        Šaltinis: ING, ABN-AMRO, „Rabobank“ ir „Volksbank“ metinės ataskaitos.

                     (17)

                        Kelios 2011–2016 m. ABN-AMRO metinės ataskaitos.

                     (18)

                        2015 m. ir 2016 m. „ING Bank“ metinės ataskaitos.

                     (19)

                        Homas Escritt ir Toby Sterling (2015 m. gruodžio 11 d.).
                  „Rabobank to cut 9,000 jobs and shed assets to boost profit“

                     (20)

                  http://www.volkskrant.nl/economie/weer-een-ontslagronde-ook-sns-schrapt-honderden-voltijdbanen~a4435538/

                     (21)

                        Užimtumo galimybės asmenims iš finansinio sektoriaus, UWV, 2017 m. kovas.

                     (22)

                  https://fd.nl/economie-politiek/1176581/somber-perspectief-voor-ontslagen-bankmedewerker

                     (23)

                        Bankų sektoriuje atleistų darbuotojų skaičius, UWV.

                     (24)

                        Fryzijos provincijos faktai ir skaičiai
                  http://fryslan.databank.nl.

                     (25)

                        Drentės provincijos faktai ir skaičiai
                  http://www.provincie.drenthe.nl/feitenencijfers/cijfers/economie/.

                     (26)

                        Šaltinis: „CBS Statline“
                  https://www.cbs.nl
                  .

                     (27)

                        Darbo rinkos finansų sektoriuje informacijos suvestinė, UWV, 2017 m. gegužės 23 d.

                     (28)

                  https://fd.nl/frontpage/ondernemen/1086910/banken-houden-nog-20-tot-30-kantoren

                     (29)

                        Regionas dėmesio centre: Fryzija, UWV, 2016 m.

                     (30)

                        Regionas dėmesio centre: Zvolė, UWV, 2016 m. Regionas dėmesio centre: Tventė, UWV, 2016 m.

                     (31)

                        Žr. 28–30 pastabas.

                     (32)

                        Darbo rinkos finansų sektoriuje informacijos suvestinė, UWV, 2017 m. gegužės 23 d.

                     (33)

                        Overeiselio provincijos faktai ir skaičiai
                  http://www.overijssel.nl/over-overijssel/cijfers-kaarten/.

                     (34)

                        Regionas dėmesio centre: Drentė, UWV, 2016 m.

                     (35)

                        OL L 347, 2013 12 20, p. 884.

                     (36)

                        OL C 373, 2013 12 20, p. 1.

                     (37)

                        OL L 347, 2013 12 20, p. 855.

                     (38)

                        OL C 373, 2013 12 20, p. 1.

                     (39)

                        2013 m. gruodžio 2 d. Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (40)

                        2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).


               EUROPOS KOMISIJA
            Briuselis, 2018 09 20
            COM(2018) 658 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos Sąjungos solidarumo fondo lėšų mobilizavimo siekiant suteikti paramą Latvijai

               AIŠKINAMASIS MEMORANDUMAS

               1.Pasiūlymo aplinkybės

               Šis sprendimas yra priimamas dėl Europos Sąjungos solidarumo fondo lėšų mobilizavimo pagal 2002 m. lapkričio 11 d. Tarybos reglamentą (EB) Nr. 2012/2002
                  1
                (toliau – reglamentas) siekiant skirti 17 730 519 EUR vertės paramą Latvijai dėl 2017 m. šioje šalyje potvynio sukeltų nelaimių. Visa ši mobilizuojama suma bus finansuojama panaudojant dalį likusios 47 479 154 EUR dydžio įsipareigojimų ir mokėjimų asignavimų, kurie jau įtraukti į 2018 m. biudžetą avansams padengti, sumos. Todėl parengti taisomojo biudžeto nereikia.

               2.Informacija ir sąlygos

               2017 m. vasarą ir rudenį Latvija nukentėjo nuo ilgalaikių smarkių liūčių, dėl kurių visoje šalyje, ypač Latgalės regione ir aplinkinėse srityse, permirko dirvožemis ir kilo potvyniai. Dėl šių priežasčių buvo sunaikinti pasėliai ir padaryta didelė žala vandentakiams, drenavimo sistemai, prijungtiems vandens valymo įrenginiams, kelių ir geležinkelių infrastruktūrai.

               (1)Paraišką dėl Europos Sąjungos solidarumo fondo paramos Latvija pateikė 2017 m. lapkričio 14 d., nepasibaigus 12 savaičių terminui po pirmosios žalos užfiksavimo 2017 m. rugpjūčio 24 d. Paraiška pateikta remiantis „didelės gaivalinės nelaimės“ kriterijumi, kaip numatyta reglamento 2 straipsnio 2 dalyje. Komisijai paprašius, 2018 m. balandžio 27 d. Latvija pateikė papildomos informacijos, reikalingos, kad būtų užbaigtas šio atvejo vertinimas.

               (2)Tai – gaivalinė nelaimė, todėl ji patenka į Europos Sąjungos solidarumo fondo taikymo sritį.

               (3)Potvynių padarytą bendrą tiesioginę žalą Latvija įvertino 380,5 mln. EUR. Ši suma viršija 2017 m. didelės nelaimės atveju Latvijai taikomą 145 740 000 EUR dydžio ribą (t. y. 0,6 % Latvijos bendrųjų nacionalinių pajamų, remiantis 2015 m. duomenimis) Europos Sąjungos solidarumo fondo lėšoms mobilizuoti. Kadangi apskaičiuota bendros tiesioginės žalos suma viršija tą ribą, ši nelaimė priskiriama prie didelių gaivalinių nelaimių, kaip apibrėžta reglamente. Todėl Latvijos paraiška atitinka reikalavimus Europos Sąjungos solidarumo fondo paramai gauti.

               (4)Latvija neprašė išmokėti avanso.

               (5)Latvijos paraiškoje išsamiai aprašytos meteorologinės sąlygos, dėl kurių kilo nelaimė, ir šios nelaimės padariniai. Dėl 2017 m. rugpjūčio, rugsėjo ir spalio mėn. vyravusių nuolatinių liūčių ir kilusių potvynių smarkiai nukentėjo žemės ūkis – prarasti pasėliai, daugelyje vietovių užsikimšo žemės ūkio drenavimo sistemos. Be to, buvo apgadinta valstybinės reikšmės ir savivaldybių infrastruktūra, visų pirma vandens (vandentakiai, drenavimo sistemos, hidrologiniai įrenginiai, pylimai ir prijungta apsauginė infrastruktūra) ir transporto (pagrindiniai ir vietos keliai, geležinkeliai) infrastruktūra. Iš viso nukentėjo 184 valstybiniai keliai, reikėjo laikinai sustabdyti geležinkelių eismą. 2017 m. rugpjūčio 29 d. buvo paskelbta nepaprastoji padėtis. Buvo sutrikdyta paslaugas gyventojams teikiančių valstybinės reikšmės ir savivaldybių institucijų ir įmonių veikla. Buvo apsemta nemažai mokyklų ir kitų savivaldybėms priklausančių pastatų, todėl juos reikėjo uždaryti. Vanduo išsiliejo iš vandentakių, jų vagos prisipildė sąnašų, todėl nukentėjo požeminės drenavimo sistemos (virš 28 000 km), atviri grioviai ir kanalai (apie 4 500 km), taip pat apie 1 700 vandentakių ir hidrologinių konstrukcijų. Potvyniui apsėmus nuotekų valymo įrenginius buvo užterštas vanduo ir kilo pavojus aplinkai.

               (6)Latvija apskaičiavo, kad gelbėjimo ir atstatymo operacijų, kurios atitinka reglamento 3 straipsnio 2 dalies reikalavimus, išlaidos sudaro 36,2 mln. EUR; šios išlaidos suskirstytos pagal operacijų tipą. Didžiausia reikalavimus atitinkančių išlaidų dalis (beveik 32 mln. EUR) susijusi su viešąja drenavimo sistema ir susijusia infrastruktūra. Tačiau Europos Sąjungos solidarumo fondo parama negali būti naudojama remontui, po kurio šio turto būklė taptų geresnė nei prieš nelaimę.

               (7)Latvijos valdžios institucijos patvirtino, kad reikalavimus atitinkančių išlaidų draudimas nedengia.

               (8)Nukentėjęs regionas pagal Europos struktūrinių ir investicijų fondų (2014–2020 m.) nuostatas priskiriamas prie mažiau išsivysčiusių regionų kategorijos. Latvijos valdžios institucijos nepranešė Komisijai apie ketinimą perskirstyti finansavimą pagal ESI fondo programas ir skirti lėšų atkūrimo priemonėms. Tačiau po to, kai 2017 m. lapkričio mėn. Latvija Komisijai pateikė prašymą dėl paramos ūkininkams, Komisija priėmė Įgyvendinimo reglamentą (ES) 2018/108 dėl neatidėliotinos priemonės – paramos nuo potvynių bei liūčių nukentėjusiems tam tikrų Lietuvos, Latvijos, Estijos ir Suomijos vietovių ūkininkams. Didžiausia Latvijai skirta suma siekia 3,5 mln. EUR.

               (9)Latvija neaktyvavo Sąjungos civilinės saugos mechanizmo.

               (10)Šiuo metu nėra vykdoma jokia pažeidimo, susijusio su Sąjungos teisės aktų dėl nelaimių rizikos prevencijos ir valdymo įgyvendinimu, nagrinėjimo procedūra.

               2.5.Išvada

               Atsižvelgiant į pirmiau išvardytas priežastis, Latvijos pateiktoje paraiškoje nurodyta nelaimė atitinka reglamente nustatytas Europos Sąjungos solidarumo fondo lėšų mobilizavimo sąlygas.

               3.Finansavimas iš Europos Sąjungos solidarumo fondo 2018 m. asignavimų

               2013 m. gruodžio 2 d. Tarybos reglamente (ES, EURATOMAS) Nr. 1311/2013, kuriuo nustatoma 2014–2020 m. daugiametė finansinė programa
                  2
                (toliau – DFP reglamentas), ypač jo 10 straipsnyje, numatyta galimybė mobilizuoti Europos Sąjungos solidarumo fondo lėšas neviršijant viršutinės metinės 500 000 000 EUR (2011 m. kainomis) ribos. Europos Sąjungos solidarumo fondo lėšų mobilizavimo sąlygos nustatytos 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  3
                11 punkte.

               Pagrindinė Europos Sąjungos solidarumo fondo įsteigimo priežastis – solidarumas, todėl Komisija laikosi požiūrio, kad pagalba turėtų būti progresinė. Tai reiškia, kad, remiantis ankstesne praktika, Europos Sąjungos solidarumo fondo lėšų mobilizavimo ribą, taikomą didelės gaivalinės nelaimės atveju (t. y. 0,6 % BNP, arba 3 mlrd. EUR 2011 m. kainomis, atsižvelgiant į mažesniąją iš šių sumų), viršijančiai žalos daliai padengti reikėtų skirti didesnę pagalbą nei žalos daliai, kuri tos ribos nesiekia. Anksčiau nustatant asignavimus didelėms nelaimėms buvo taikomas toks koeficientas: 2,5 % bendros tiesioginės žalos, jei ji nesiekia ribos, ir 6 % žalos daliai, viršijančiai tą ribą. Regioninėms nelaimėms ir nelaimėms, dėl kurių paraiškos priimtos pagal kaimyninės šalies nuostatą, taikomas 2,5 % koeficientas.

               Parama negali viršyti apskaičiuotos bendros reikalavimus atitinkančių operacijų išlaidų sumos. Pagalbos apskaičiavimo metodika nustatyta 2002–2003 m. Europos Sąjungos solidarumo fondo metinėje ataskaitoje ir patvirtinta Tarybos bei Europos Parlamento.

               Remiantis Latvijos pateikta paraiška ir atsižvelgiant į apskaičiuotą bendrą tiesioginę žalą, Europos Sąjungos solidarumo fondo finansinė parama skaičiuojama taip:

                        Valstybės narės

                        Nelaimės kvalifikavimas

                        Bendra tiesioginė žala

                        (mln. EUR)

                        Didelės nelaimės riba

                        (mln. EUR)

                        2,5 % tiesioginės žalos, nesiekiančios ribos

                        (EUR)

                        6 % tiesioginės žalos, viršijančios ribą

                        (EUR)

                        Bendra siūlomos pagalbos suma

                        (EUR)

                        Išmokėti avansai

                        (EUR)

                        LATVIJA

                        Didelė

                        (2 str. 2 dalis)

                        380,524

                        145,740

                        3 643 500

                        14 087 019

                        17 730 519

                        0

                        IŠ VISO

                        17 730 519

                        0

               Remiantis DFP reglamento 10 straipsnio 1 dalimi, bendra mobilizuotina Europos Sąjungos solidarumo fondo lėšų suma 2018 m. pradžioje buvo 421 142 057 EUR – tai likusi 280 371 754 EUR dydžio 2018 m. asignavimų suma (likusi iš 574 342 834 EUR atėmus 2017 m. jau mobilizuotą 293 971 080 EUR sumą
                  4
               ), taip pat visa likusi 140 770 303 EUR dydžio 2017 m. asignavimų suma, kuri neišleista ir perkelta į 2018 m.

               Suma, kuri gali būti mobilizuota šiuo 2018 m. etapu, yra 139 397 191 EUR. Ji atitinka bendrą mobilizuotiną Europos Sąjungos solidarumo fondo lėšų sumą 2018 m. pradžioje (421 142 057 EUR), atėmus 143 585 709 EUR dydžio sumą, paliktą siekiant laikytis įpareigojimo iki 2018 m. spalio 1 d. atidėti 25 % 2018 m. metinių asignavimų, kaip nustatyta DFP reglamento 10 straipsnio 1 dalyje, ir atėmus anksčiau šiais metais Graikijai, Ispanijai, Prancūzijai ir Portugalijai
                  5
                jau mobilizuotą 104 166 951 EUR dydžio sumą, taip pat anksčiau šiais metais Bulgarijai, Graikijai, Lietuvai ir Lenkijai
                  6
                jau mobilizuotą 33 992 206 EUR dydžio sumą.

                        Europos Sąjungos solidarumo fondo finansavimo apibendrinamoji lentelė

                        Suma

                        EUR

                        Į 2018 m. perkelti 2017 m. asignavimai

                        140 770 303

                        2018 m. asignavimai

                        574 342 834

                        2018 m. asignavimai, jau mobilizuoti 2017 m. pagal DFP reglamento 10 straipsnio 2 dalį

                        -293 971 080

                        ----------------

                        Visa 2018 m. pradžioje turima suma

                        421 142 057

                        Atėmus 2018 m. jau mobilizuotas lėšas Graikijai, Ispanijai, Prancūzijai ir Portugalijai

                        -104 166 951

                        Atėmus 2018 m. jau mobilizuotas lėšas Bulgarijai, Graikijai, Lietuvai ir Lenkijai

                        -33 992 206

                        Atėmus 25 % 2018 m. paliktų asignavimų

                        -143 585 709

                        ----------------

                        Didžiausia šiuo metu turima suma (2017 + 2018 m. asignavimai)

                        139 397 191

                        Bendra Latvijai siūlomos pagalbos suma

                        -17 730 519

                        Likę asignavimai, kuriuos galima panaudoti iki 2018 m. spalio 1 d.

                        121 666 672

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos Sąjungos solidarumo fondo lėšų mobilizavimo siekiant suteikti paramą Latvijai

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą
                  7
               , ypač į jo 4 straipsnio 3 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  8
               , ypač į jo 11 punktą,

               atsižvelgdami į Europos Komisijos pasiūlymą,

               kadangi:

               (1)Europos Sąjungos solidarumo fondo (toliau – Fondas) tikslas – suteikti Sąjungai galimybę greitai, veiksmingai ir lanksčiai reaguoti nelaimės atvejais, kad būtų parodytas solidarumas su gaivalinių nelaimių ištiktų regionų gyventojais;

               (2)didžiausia Fondo metinė suma neturi viršyti 500 000 000 EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  9
                10 straipsnyje;

               (3)2017 m. lapkričio 14 d. Latvija pateikė paraišką mobilizuoti Fondo lėšas dėl 2017 m. vasarą ir rudenį vyravusių ilgalaikių smarkių liūčių, dėl kurių permirko dirvožemis ir kilo potvyniai;

               (4)Latvijos paraiška tenkina finansinės paramos teikimo iš Fondo lėšų sąlygas, kaip nustatyta Reglamento (EB) Nr. 2012/2002 4 straipsnyje;

               (5)todėl Fondo lėšos turėtų būti mobilizuotos siekiant suteikti finansinę paramą Latvijai;

               (6)siekiant kuo greičiau mobilizuoti Fondo lėšas, šis sprendimas turėtų būti taikomas nuo jo priėmimo dienos;

               (7)2018 m. kovo 27 d. Sprendimu 2018/508
                  10
                Fondo lėšos buvo mobilizuotos siekiant skirti 50 000 000 EUR įsipareigojimų ir mokėjimų asignavimų sumą avansams 2018 finansiniais metais mokėti. Tų asignavimų panaudota tik labai nedaug. Todėl visą dabar mobilizuojamą sumą galima finansuoti perskirstant turimus 2018 finansinių metų Sąjungos bendrojo biudžeto asignavimus, skirtus avansams mokėti,

               PRIĖMĖ ŠĮ SPRENDIMĄ:

               1 straipsnis

               2018 finansinių metų Sąjungos bendrajame biudžete iš Europos Sąjungos solidarumo fondo Latvijai mobilizuojama 17 730 519 EUR įsipareigojimų ir mokėjimų asignavimų suma.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną.

               Jis taikomas nuo … [sprendimo priėmimo data]**.

               Priimta Briuselyje

                  Europos Parlamento vardu
                        Tarybos vardu

                     (1)

                        2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą (OL L 311, 2002 11 14, p. 3), su pakeitimais, padarytais 2014 m. gegužės 15 d. Europos Parlamento ir Tarybos reglamentu (ES) Nr. 661/2014 (OL L 189, 2014 6 27, p. 143).

                     (2)

                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (3)

                        OL C 373, 2013 12 20, p. 1.

                     (4)

                        2017 m. rugsėjo 13 d. Europos Parlamento ir Tarybos sprendimas (ES) 2017/1599 dėl Europos Sąjungos solidarumo fondo lėšų mobilizavimo siekiant suteikti pagalbą Italijai (OL L 245, 2017 9 23) ir kartu pateikiamas Taisomasis biudžetas Nr. 4/2017 (OL L 330, 2017 12 13).

                     (5)

                        2018 m. gegužės 30 d. Europos Parlamento ir Tarybos sprendimas (ES) 2018/846 dėl Europos Sąjungos solidarumo fondo lėšų panaudojimo siekiant suteikti pagalbą Graikijai, Ispanijai, Prancūzijai ir Portugalijai (OL L 144, 2018 4 24, p. 3–4) ir kartu pateiktas Taisomasis biudžetas Nr. 1/2018 (OL L 191, 2018 7 27, p. 1–22).

                     (6)

                        2018 m. rugsėjo 11 d. Europos Parlamento ir Tarybos sprendimas dėl Europos Sąjungos solidarumo fondo lėšų mobilizavimo siekiant suteikti pagalbą Bulgarijai, Graikijai, Lietuvai ir Lenkijai (OL L XX, XXXX XX XX) ir kartu pateikiamas Taisomasis biudžetas Nr. 4/2018 (OL L XX, XXXX XX XX).

                     (7)

                        OL L 311, 2002 11 14, p. 3.

                     (8)

                        OL C 373, 2013 12 20, p. 1.

                     (9)

                        2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (10)

                        OL L 83, 2018 3 27, p. 13.